Adventharidus on võimaluste allikaks tuhandetele õpilastele üle maailma.
Koolid pakuvad kvaliteetset haridust, et luua helgemat tulevikku.
Lisaks sellele pakub adventharidus õpilastele veel suuremat lootust -
lootust Jeesuses.
Paljudel juhtudel on õpilased õppinud tundma armastavat Jumalat
hoolitsevate ja hoolivate õpetajate kaudu.
Põhja-Ameerika divisjonis on enam kui 1100 adventkooli.
See territoorium hõlmab 12 ajavööndit Bermudast idas kuni Palauni läänes.
See annab adventkoolidele võimaluse teenida õpilasi erinevatest taustadest ja kogukondadest.
USA edela piirkonnas keskendub Holbrooki Indiaanlaste Kool põliselanike haridusele.
See kool sai alguse misjonikoolina riigi edela- osa mittekristlastest kohalike jaoks.
Suurem osa Holbrooki õpilastest ei ole adventistid
ega oleks ilma selleta võib-olla kunagi evangeeliumi kuulnud.
Paljud tulevad keskkonnast, kus nad on silmitsi negatiivse mõjuga.
Mõned neist lastest kasvavad üles mõeldes, et narkootikumid,
alkohol, vägivald ja hooletussejätmine on normaalsed.
Nende kogemus Holbrookis annab neile uue perspektiivi,
sest siin leiavad nad hoolivad õpetajad ja töötajad, koha, kus nad saavad lihtsalt olla lapsed.
Ja koha, kus nad kohtuvad Jeesusega.
Praegu õpetatakse Holbrookis 1.-12. klassi õpilasi praktilistel viisidel.
Nende haridusprogrammil on neli sammast:
füüsiline tervis, vaimne tervis,
vaimulik tervis ja akadeemiline saavutus.
Igaüks neist komponentidest on ülioluline õpilaste õpikogemuse jaoks.
Lisaks põhiainetele on olemas ka klassid, nagu põliskultuuri õpingud,
keevitamine, puidutöö, autoparandus, põllumajandus,
keraamika ja ratsutamine.
Ma ei taha elus kinni jääda,
sest kui sa oled kinni, siis sa jäädki kinni.
Ja ma tahan alustada midagi uut.
Üks asi, mida mu vanaisa õpetas, oli see,
et Jumal on sinu jaoks olemas, vaata ettepoole, ära vaata tahapoole.
Sellepärast ma Holbrooki tulingi.
Holbrookist on saanud minu kodu.
Kui ma hobustega ratsutan, siis on see imeline.
Sest kõik on vaikne, rahulik.
Kõik, mida sa kuuled, on lindude siristamine ja tuul lehtedes.
Ma tunnen ennast oma nahas hästi. Ma sain ratsutamise hirmust jagu.
Mul ei ole mingit põhjust hobust karta, sest nad on lihtsalt hobused.
Kui ma jooksen, siis on mul tunne, nagu oleks see mu kodu.
Mulle meeldib puude lõhn, mulla tunne.
Mu vennad joovad ja suitsetavad. Mulle see ei meeldi.
Ma püüan sellest võimalikult kaugele hoida.
Ma otsustasin, et tahan tulla Holbrooki.
Ja kui ma siia jõudsin, siis ma märkasin erinevust.
Ma märkasin, et siinsed lapsed on teistsugused.
Nad ei ole nii õelad ega nii ärritavad.
Ka õpetajad on hoopis teistsugused.
Nad ei ole õelad, nad näivad rahulikud ja kenad.
Nad tõesti aitavad sind sinu töös, sinu hariduses.
Ma usun, et see kool pakub veel enamat kui 100%.
Mulle meeldib see, see on vägev.
Holbrooki Indiaanlaste Kool annab jätkuvalt õpilastele võimaluse luua parem tulevik.
Ja leida lootust Jeesuses.
Palun palvetage selle kooli ja teiste koolide pärast Põhja-Ameerika divisjonis.
Ja aitäh, et toetate misjonitööd.
Olen oma vaimulikus kogemuses
näinud Jumalat mitmetel imelistel viisidel töötamas.
Olen olnud tõeline kristlane viimased kaks aastat ja selles on suurt osa
mänginud mu kogemus siin Palaus.
Neile, kes ei ole siin varem käinud -
Palau on nagu sajakordse rikkusega loodus,
võrreldes kõigega, mida sa varem oled kogenud.
See on nii puutumatu, nii vaikne, nii rahulik.
Ja inimesed on väga armastavad ja lahked.
Vahel tunnen end siin Palaus rohkem kodus kui USAs, kust ma olen pärit.
Olen siin Palaus olnud neli aastat
ja ma olen praegu nii põhikooli kui ka keskkooli kaplan,
samuti õpetan keskkoolis piiblikursusi.
Palau ei ole vaid kaunis koht, mida uudistada ja külastada,
aga põhjus, miks mina ikka ja jälle tagasi tulen,
seisneb alati lastes.
Ma armastan neid ja ma armastan meie suhtlust ja ma armastan näha neid vaimulikult kasvamas.
Meil on koolis suur hulk vaimulikke programme.
Kaplanina näen, kuidas õpilased naudivad seda, et nad avastavad, mida Piibel õpetab.
Ja neil on ka julgust küsida küsimusi, nii õpivad nad paremini mõistma, mida Piibel ütleb.
Mõned väljakutsed, millega siin kokku puutud...
Üks suurimatest on kindlasti suhtlemine kodustega.
On raske olla ühenduses.
Sa oled omapead saarel ja vahel on raske leida inimesi, keda sa saad vaimulikul teel usaldada.
Nähes, kuidas Jumal on mind juhtinud ja aidanud otsuste tegemisel,
aitanud mul leida tulevikurada... ma näen tõesti, et Tema käes on ka siin kontroll.
Kaplanitöö hirmutas mind, ma ei tahtnud sellega kaasas käivat vastutust.
Aga asjad juhtusid nii, et mul tekkis võimalus kaplaniks saada, kui ma teisel aastal siia naasesin.
Ma ei arvanud, et ma olen valmis.
Aga ma olin valmis nägema, mida Jumal võiks selles töös minu kaudu teha.
Inimesed siin on valmis evangeeliumi kuulma.
On väga vähe inimesi, kes on olnud nõus siiakanti tulema ja teenima.
Jeesus leidis oma suurima õnnistuse teenimistöös.
Ja kui me tahame leida viisi Temaga lähedaseks saada, siis parim viis seda teha
on minna välja ja teenida samamoodi, nagu Tema seda tegi.
Kui Jumal kutsub mind kauemaks jääma, siis ma ei ole selle vastu.
Eriline tänu Shae Foundationile Jasmine'i ja Kobe'i loo jagamise eest.